6 เคล็ดลับเรื่องเงิน สำหรับการเริ่มชีวิตคู่
โดย...มงคล ลุสัมฤทธิ์ ผู้เชี่ยวชาญด้านการวางแผนและบริหารจัดการเงินส่วนบุคคล
5 ธ.ค. 2560

โดย...มงคล ลุสัมฤทธิ์ ผู้เชี่ยวชาญด้านการวางแผนและบริหารจัดการเงินส่วนบุคคล
จากการสำรวจสาเหตุของการหย่าร้าง พบว่าหนึ่งในปัญหาที่ทำให้เกิดการหย่าร้างมากที่สุดสำหรับชีวิตคู่ยุคนี้คือเรื่องเงินครับ
การวางแผนการเงินสำหรับชีวิตคู่จึงเป็นเรื่องสำคัญมากๆ ที่จะทำให้ชีวิตคู่อยู่รอด
      
ผมมีข้อแนะนำเรื่องเงินสำหรับชีวิตคู่มาเล่าให้ฟังครับ

1.การจะร่วมชีวิตคู่ ต้องเปิดใจคุยกันเรื่องเงิน
ใช่ครับ เรื่องหัวใจ เรื่องความรักเป็นเรื่องสำคัญในการใช้ชีวิตคู่แต่เรื่องเงินมันก็เป็นเรื่องสำคัญ ที่คนจะใช้ชีวิตคู่ต้องคุยกันครับสิ่งที่ต้องเปิดใจคุยกัน เช่น เรื่องการตกลงกันเรื่องค่าใช้จ่ายส่วนตัว ค่าใช้จ่ายครอบครัว ค่าใช้จ่ายร่วมกัน รายได้จะมาจากทางไหน ใครจะทำงานหาเงิน คุยกันครับ ไม่เห็นเป็นเรื่องที่น่ากลัว หรือต้องเกรงใจกันคุยกันให้ชัดครับ ปัญหาเรื่องเงินในภายภาคหน้าจะได้ไม่เกิด2.จัดทำบัญชีรายรับรายจ่ายของตัวเองและครอบครัว
การทำบัญชีรายรับรายจ่ายเป็นพื้นฐานสำคัญเรื่องเงินครับมันจะเป็นตัวช่วยสำคัญที่ทำให้รู้ที่มาที่ไปของเงิน และเป็นเครื่องมือในการสร้างวินัยทางการเงินด้วย3.คุยกันว่าใครจะเป็นคนตัดสินใจเรื่องเงิน
เรื่องเงินเรื่องไหนที่ต้องปรึกษากัน คุยกันเรื่องไหนใครเป็นคนตัดสินใจสามีบางคนบอกว่าในฐานะที่เขาเป็นผู้นำ เรื่องใหญ่ๆ ให้เขาเป็นคนตัดสินใจเอง แต่ผลปรากฏว่าตลอดเวลา 20 ปีที่ผ่านมา ไม่เคยมีเรื่องใหญ่ให้ตัดสินใจเลย 55554.กำหนดฝัน กำหนดเป้าหมายชีวิตร่วมกัน
จะมีลูกกี่คน เมื่อไร จะให้ลูกเรียนที่ไหน ยังไง จะซื้อบ้านแบบไหน ราคาเท่าไร จะซื้อสดหรือจะผ่อน ถ้าผ่อนต้องผ่อนเท่าไร ผ่อนกี่ปี จะทำงานถึงเมื่อไร เกษียณยังไงการตั้งเป้าหมายที่สำคัญของชีวิตเป็นเรื่องสำคัญที่คนจะใช้ชีวิตคู่ต้องคุยกันครับชีวิตคู่ที่ไม่มีความฝันที่จะช่วยกันสร้าง ก็ไม่มีประโยชน์อะไรที่จะมีชีวิตคู่ครับ5.ร่วมกันวางแผนการเงินเพื่อชีวิตคู่ที่สวยงาม
เมื่อมีฝัน เมื่อมีเป้าหมาย ก็ต้องมีการวางแผนเพื่อจะพาไปสู่ฝันนั้นจะออมเงินเท่าไร ลงทุนยังไง ต้องใช้วิธีการไหนที่จะพาไปสู่จุดหมายอย่าลืมนะครับว่าไม่มีใครวางแผนที่จะล้มเหลว มีแต่ล้มเหลวเพราะไม่วางแผนครับ6.อย่าลืมสร้างสัญญาแห่งความรักระยะยาวไว้ด้วย
การเริ่มต้นชีวิตคู่หมายถึงการที่คนสองคนสัญญาว่าจะรักและดูแลกันไปตลอดชีวิตใช่ไหมครับแต่จะดีกว่าไหมครับ ที่คุณจะสามารถสัญญาว่าคุณจะรักและดูแลคู่ของคุณไม่ใช่แค่ตราบชีวิตของคุณ แต่คุณจะรักและดูแลคู่ของคุณไปจนตลอดชีวิตของเขาหรือเธอการทำประกันชีวิตคือสัญญาแห่งความรักที่เป็นรูปธรรมที่จะทำให้คุณสัญญาแบบนั้นได้นะครับผมแถมอีกข้อละกันนะครับข้อนี้สำหรับคุณผู้ชายทุกคนครับ เป็นคำแนะนำของคนที่แต่งงานมาแล้ว กว่า 24 ปีครับ"หากคุณอยากประสบความสำเร็จทางการเงิน หามาเท่าไรให้ภรรยาเก็บหมดครับ" อิอิ